APSTIPRINU:
Dobeles novada Sporta 
pārvaldes vadītāja

                                                        L. Karloviča
                                                                         2026.gada ……………..

GARDENES CIEMA SVĒTKI 2026
NOLIKUMS
1. Mērķi un uzdevumi
1.1.  Veicināt veselīgu un aktīvu dzīvesveidu Dobeles novadā;
1.2.  Popularizēt un nodrošināt iedzīvotājiem iespējas apmeklēt dažādus kultūras un sporta pasākumus.

2. Organizatori
2.1.  Gardenes ciema svētkus organizē un vada Gardenes sporta pasākumu organizators – Artūrs Turiks (mob. 23554516, e pasts: turiksarturs97@gmail.com), Kultūras organizatoriskā darba izpildītājā Agnese Žīdiņa-Brakmane (mob. 25488436, e-pasts: agnese.brakmane@dobele.lv).

3. Vieta un laiks
3.1.  Ciema svētki norisināsies Gardenes pamatskolas stadionā 2026. gada 11. jūlijā, sākot no pl. 10:40.
· 10:40 Reģistrēšanās pludmales volejbolam un 3x3 basketbolam;
· 11:00 Pludmales volejbola un 3x3 basketbola sacensības;
· 12:00  Radošā darbnīca ar dabas materiāliem;
· 12:00 Zīmēšanas stūrītis un piepūšamās atrakcijas;
· 12:00 Individuālās un pāru disciplīnas;
· 12:30 Reģistrācija Burbuļfutbolam (no 16 gadu vecuma);
· 13:00 Burbuļfutbola sacensības;
· No 21:00 zaļumballe ar grupu “2Pro”.

4. Dalībnieku un apmeklētāju ievērībai
4.1.  Sacensībās piedalās visi sportot gribētāji gan komandu sporta spēlēs, gan individuālajās disciplīnās;
4.2.  Dalībnieks var piedalīties vairākās sporta disciplīnās, ja tas netraucē sacensību norisi, spēlētājs drīkst spēlēt tikai vienā komandā;
4.3.  No komandas jābūt vismaz 1 pārstāvim, kurš tiesās sporta spēli (3x3 basketbols, pludmales volejbols);
4.4.  Dalībnieki, piesakoties komandu sacensībām, pieteikuma anketā ar parakstu apliecina, ka uzņemas pilnu atbildību par savu veselības stāvokli un neiebilst savu personas datu (vārds, uzvārds) izmantošanai rezultātu apkopošanā un publicēšanā;
4.5.  Sacensību organizatori nenes atbildību par dalībnieku iespējamām traumām vai nelaimes gadījumiem sacensību laikā;
4.6.  Organizators var nepielaist komandu startam, ja rodas aizdomas, ka kāds no komandas dalībniekiem atrodas alkohola, narkotisko vai toksisko vielu reibumā;
4.7.  Visiem dalībniekiem ir pienākums iepazīties ar sacensību nolikumu.

5. Dalībnieki un apmeklētāji ir atbildīgi
5.1.  Par iespējamām sadursmēm, kritieniem un citiem nelaimes gadījumiem  pasākuma laikā;
5.2.  Par atstātajām, nozaudētajām mantām;
5.3.  Par savu veselības stāvokli, piedaloties piedāvātajās sacensībās/aktivitātēs;
5.4.  Dalībnieki atsakās no jebkādu pretenziju izvirzīšanas organizatoram vai citam pasākuma organizēšanā iesaistītām personām, pēc iespējama nelaimes gadījuma;
5.5.  Dalībniekam ir iespēju robežās jāsniedz palīdzību citam dalībniekam traumu gadījumā un jāziņo par negadījumu organizatoriem vai neatliekamajai medicīniskajai palīdzībai 113.

6. Pieteikšanās
6.1.  Dalībnieki un apmeklētāji sacensībām/aktivitātēm piesakās sacensību dienā, attiecīgajā pasākumu norises vietā, reģistrācijas laikos;
6.2.  Komandu sporta veidos izspēles kārtību un setu garumu noteiks sacensību dienā, atkarībā no pieteikto komandu skaita;
6.3.  Komandu pieteikšanās anketas pieejamas (Skatīt pielikumā).

7. Komandu sacensības
7.1.  Pludmales volejbols – (komandā 2 spēlētāji);
7.2.  3x3 basketbols – (komandā 4 spēlētāji);
7.3.  Brubuļfutbols – (komandā 5 spēlētāji).

8. Individuālās un pāru disciplīnas
8.1.  “Trepju golfs”, “Kan-Jam”, “Šaušana ar pneimatisko ieroci”, “Lauku krikets”, “Burbuļtrase”, “Visurgājējs”, “Veiklais skrējiens”, “Šautriņu mešana”.
8.2.   Pie katras aktivitātes būs tiesnesis, kurš izstāstīs noteikumus.
9. Vērtēšana
9.1.  Komandu sacensībās – ar noteikumiem dalībnieki tiks iepazīstināti reģistrējoties.
9.2.  Individuālo sacensību uzvarētāji tiek noteikti pēc uzrādītajiem rezultātiem atbilstoši vērtēšanas kritērijiem un grupām. (bērni līdz 14 gadiem, bērni līdz 7 gadiem, vīriešu un sieviešu konkurence, pāru disciplīnas).

10. Apbalvošana
10.1. Komandu vērtējumā, pirmo trīs vietu ieguvēji kopvērtējumā tiek apbalvoti ar kausu, medaļām un sponsoru sarūpētajām balvām;
10.2. Individuālo sacensību dalībnieki, tiek apbalvoti ar medaļām un sponsoru sarūpētajām balvām;
10.3. Konkursiņu uzvarētājiem būs iespēja tikt pie sponsoru sarūpētajām balviņām;
10.4. Organizatori var mainīt apbalvošanas laiku, vadoties pēc apstākļiem.

11. Informācijai
11.1. Organizatori nenes atbildību par dalībnieku nolikuma nezināšanu un neievērošanu. 
11.2. Dalībnieki un apmeklētāji neiebilst, ka pasākuma laikā uzņemtās fotogrāfijas un videomateriāli var tikt izmantoti publiskajos materiālos.

